Učenci in učenke,

vesela sem, da nam je v petek uspelo vzpostaviti komunikacijo preko video srečanja. Glede na obojestransko zadovoljstvo, z moje in vaše strani bomo le-to izvedli tudi v tem tednu, zato spremljajte obvestila v spletni učilnici in na e-naslovih ter se na njih odzivajte.


Navodila za delo (6. 4.—10. 4. 2020)

* + - * V spletni učilnici pod današnjo temo najdeš vprašalnik. Odgovori na vprašanja. Odgovori bodo iztočnica za način načrtovanja dela na daljavo v prihodnje.
* V zvezek zapiši naslov **PRILASTKOV ODVISNIK.**
* Na podlagi namenov učenja zapiši kriterije uspešnosti.

|  |  |
| --- | --- |
| Namen učenja  **Učim se…** | Kriterij uspešnosti  **Uspešen bom, ko bom…** |
| ločiti enostavčne povedi od večstavčnih, | ločil enostavčne povedi od večstavčnih. |
| določiti stavčne člene v enostavčnih povedih in le te pretvoriti v večstavčno poved s podredjem |  |
| prepoznati prilastek kot del stavčnega člena |  |
| določiti prilastkov odvisnik in se po njem ustrezno vprašati. |  |

* V DZ na **str. 37 reši 1. nalogo** (\*prilagoditve: učenci s posebnimi potrebami rešite primere a, č, d in e; po zmožnostih lahko tudi ostale).
* Preberi besedilo v modrem okvirčku. **V zvezek si zapiši značilnosti prilastkovega odvisnika.**





* Razumevanje definicije preveri z **reševanjem nalog v DZ, in sicer od 2. do 6. naloge.**

6. naloga je nekoliko težji izziv, ki nam pri pisanju pogosto predstavlja težavo. Preberi nasvet: [https://www.leemeta.si/blog/jezikovne-dileme/zaimek-katerega-tako-radi-V uporabljamo](https://www.leemeta.si/blog/jezikovne-dileme/zaimek-katerega-tako-radi-V%20uporabljamo)

Po potrebi dopolni svoje zapiske v zvezku s končno ugotovitvijo.

* Svoje razumevanje utrdi z interaktivnimi nalogami: <https://eucbeniki.sio.si/slo8/2321/index4.html>

<https://eucbeniki.sio.si/slo8/2321/index5.html>

* Razmisli o uspešnosti dela na daljavo ter o kriterijih uspešnosti (pripiši ☺, če meniš, da ti gre dobro, v nasprotnem primeru pa pripiši ☹).
* V poglavju **Z znanjem nad oblake reši 1. nalogo**. Rešitve preveri z elektronskim delovnim zvezkom. Na podlagi samovrednotenja izpolni preglednico:

|  |  |
| --- | --- |
| **Moje močno področje znanja** | **Moje šibko področje znanja** |
|  |  |

* **Kritično ovrednotite svoje delo, znanje** in mi o njem poročajte na elektronski naslov.
* S pomočjo nalog v DZ in s pomočjo interaktivnih gradiv, razlag na spletnih povezavah, **pripravi učni list za utrjevanje odvisnikov – osebkovega, predmetnega in prilastkovega.** Pripravi 3 različne naloge (prepoznavanje odvisnikov, dopolnjevanje povedi, pretvorba…), pri čemer lahko izbiraš tudi različne načine in metode. V spletni učilnici se lahko povežeš s sošolci in pripravljate naloge v parih/manjših skupinah. **Vaše naloge mi v wordovem dokumentu skupaj z rešitvami pošljite na moj elektronski naslov ali jih oddajte v spletni učilnici do petka, 10. 4. 2020.**

Za vsa vprašanja sem vam na voljo v spletni učilnici in na elektronskem naslovu. Spremljajte obvestila, tudi v tem tednu se bomo dogovorili se bomo za video srečanje.



**Uspešno delo ter miren in prijeten teden! ☺**

učiteljica Martina